Alati tasuks läbi lugeda teated, mis telefon ekraanile kuvab. Nokia kaardiprogrammi esmasel käivitamisel tuleb teenuse kasutamise tingimustega nõustuda. Kui nüüd näpuga järge ajada, siis kaardirakenduse kasutustingimused ütlevad selgesõnaliselt, et kaardirakenduse kasutamine võib kaasa tuua suurte andmemahtude allalaadimist. Kaardiprogrammi ei saa ilma selle teavitusega nõustumiseta mitte kasutadagi. Iga kasutaja, kes seda programmi kasutab on telefonile öelnud, et ta on selliste tingimustega nõustunud ja aktsepteerib sellist käitumist.  Suhteliselt sarnane situatsioon võib juhtuda ka muude telefoni paigaldatud programmidega, mille kohta sa ei oska isegi arvata, et ta käib internetist andmeid alla laadimas. Jällegi tuleb kasutajana ise küllalt  tähelepanelik olla ja lugeda läbi ekraanil olevad teatised, enne kui nendega nõustuda.